ชาวมุสลิมที่ยะลากว่า 1,000 คน ร่วมละหมาดวัน ‘รายอฮัจยี’ คึกคัก
บรรยากาศการละหมาดในวันตรุษ อีดิลอัฎฮา หรือรายอฮัจยี ประจำปีฮิจเราะห์ศักราช 1443 ที่ศูนย์เยาวชนเทศบาลนครยะลา ตำบลสะเตง อำเภอเมือง จังหวัดยะลา ได้มีพี่น้องประชาชนชาวไทยมุสลิมในพื้นที่กว่าหนึ่งพันคน ร่วมละหมาดรายอฮัจยี ต้อนรับวันตรุษอีดิลอัฎฮา หรือรายอฮัจยี ประจำปีฮิจเราะห์ศักราช 1443 บรรยากาศเป็นไปอย่างคึกคักการละหมาดดังกล่าวจัดโดยเครือข่ายองค์กรมุสลิม มัสยิดและชุมชนจังหวัดยะลา เพื่อเป็นการร่วมเฉลิมฉลองวันสำคัญของผู้นับถือศาสนาอิสลาม สร้างสายสัมพันธ์อันดี ความสมัครสมานสามัคคี และความเป็นอันหนึ่งอันเดียวกันของประชาชาติมุสลิม พร้อมทั้งเป็นการส่งเสริมประเพณีและวัฒนธรรมอันดีงามของท้องถิ่น ตลอดจนเป็นการส่งเสริมประชาชนในท้องถิ่นให้มีส่วนร่วมในการประกอบพิธีกรรมทางศาสนาร่วมกัน อันจะช่วยเกื้อกูลต่อการแก้ไขปัญหาต่างๆ ไปได้ด้วยดี มีกิจกรรมประกอบด้วย การอ่านคุตบะห์ (การบรรยายธรรม) ในเรื่องการปรับตัวของมนุษยชาติต่อกระแสการเปลี่ยนแปลงในสังคมปัจจุบัน โดยอาจารย์ซุฟอัม อุษมาน การเปิดรับบริจาคเงินช่วยเหลือมุสลิมที่ยากไร้และได้รับผลกระทบด้านต่างๆภายหลังเสร็จสิ้นจากการละหมาดแล้ว พี่น้องชาวไทยมุสลิมในพื้นที่จะแยกย้ายกันกลับบ้าน เพื่อกลับไปทำกุรบาน ซึ่งการทำกุรบาน หมายถึง การเชือดอูฐ วัว ควาย แพะ หรือแกะ ในวันตรุษอีดิลอัฎฮา และวันตัชรีกฺ (หลังวันตรุษอีดิลอัฎฮา 3 วัน) เพื่อทำการใกล้ชิดต่อเอกองค์อัลลอฮฺ การทำกรุบานของชาวมุสลิมมีการทำทั่วโลก และจะต้องมีการทำกันทุกคน ไม่ว่าจะรวยหรือจน โดยการทำกุรบานนั้น จะนำวัวที่ได้อายุ หรือมีความเหมาะสมนำมาเชือด แบ่งเนื้อทั้งหมดในร่างกายวัวออกเป็น 7 ส่วน  ให้มีความเท่ากัน เพื่อนำเนื้อวัวที่ได้ทั้งหมด ไปแจกจ่ายเป็นทานให้กับผู้ยากไร้ ผู้ด้อยโอกาสและเด็กกำพร้าต่อไป